**Til foreldre og foresatte ved Fillan skole**

Vi er nå glade for å kunne ønske 1. – 4. trinn velkommen tilbake tilskolebygget vårt. Vi på skolen skal fortsette det gode arbeidet med smittevern for å gjøre skolehverdagen trygg for alle. Dette skal vi få til sammen med dere foreldre/foresatte. Vi understreker at det er trygt å komme på skolen, men at det vil være annerledes for oss alle.

For at det skal være trygt for alle følger vi Folkehelseinstituttets veileder. Folkehelseinstituttet framhever tre områder vi må passe på. Disse er:

1. **Syke personer skal ikke være på skolen**

Har barnet ditt symptomer på sykdom må barnet være hjemme til barnet har vært symptomfri i 24 timer. Se vedlegg fra kommunelegen for ytterligere informasjon.

1. **God hygiene**

På skolen vil vi være spesielt opptatt av å:

• vaske hender og følge opp elevene slik at de lærer gode rutiner for håndvask

• ha godt renhold på skolen

• vaske leker/utstyr og overflater jevnlig

• ha uteskole mer enn vanlig i tiden framover og benytte alternative læringsarenaer

Hjemme:

Håndvask er like viktig hjemme som på skolen. Vask hendene før dere drar hjemmefra, når dere kommer på skolen, og med en gang dere kommer hjem.

1. **Redusert kontakt mellom personer**

Det vil bli veldig fast inndeling i grupper med både elever og voksne for å begrense smitte.

Skolen skal fremdeles ha fokus på gode relasjoner mellom elevene, og mellom elever og ansatte. Vi skal fremdeles ivareta elevenes behov for trygghet, tilhørighet og trivsel på skolen.

I en oppstart har Fillan skole bestemt at den enkelte elev skal ha med matpakke og drikke. Dere får nærmere informasjon når dette endrer seg.

Kontaktlærere vil de nærmeste dagene ta kontakt for å sjekke ut behovet for SFO. Det kan bli aktuelt med noe redusert åpningstid. Dette kommer vi tilbake til. Skolebuss vil gå som normalt, men veilederen oppfordrer til å begrense dette hvis mulig. Ved bruk av skolebuss bør elevene sitte med minst et setes mellomrom.

Med vennlig hilsen

Hege Alice Østmark, rektor